Diari Oficial de la Generalitat Valenciana


Sumari del DOGV 3989, del 30-04-2001 (2001/3769)

Informació pública de l'alternativa tècnica de programa d'actuació integrada de la unitat d'execució del sector R-6 del Pla General d'Ordenació Urbana de Bétera.
-----------------------------------------------------------------------------------------------------------------------------------------------------------------

### Dades del document

Número de DOGV
:   3989

Data del DOGV
:   30-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3769


Organisme emissor
:   Desarrollo Urbano de Betera, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució del sector R-6 del Pla General d'Ordenació Urbana de Bétera. [2001/M3769]
  
Desarrollo Urbano de Bétera, SA i Inmobiliaria Mediterránea Ática, SA, en virtut de les facultats que els confereix l'article 48.1.C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública l'alternativa tècnica de programa d'actuació integrada, acompanyada de pla parcial, avantprojecte d'urbanització corresponents a la unitat d'execució que es delimita en el pla parcial integrant d'aquesta alternativa tècnica i que bàsicament es correspon amb el denominat sector R-6 i delimitat en el PGOU de Bétera, amb una superfície total de 188.150,48 m2, al qual s'adscriuen 13.106,51 m2 de terrenys pertanyents al parc de Los Pinares (QL/01.1) i 856,51 m2 a la xarxa viària RV-9/E, obtenint, per tant, una superfície total de 201.256,99 m2.
  
L'alternativa tècnica del programa, junt amb el pla parcial i avantprojecte d'urbanització, es troben protocol·litzats en la Notaria de la senyora Eva Giménez Moreno, amb domicili a Bétera, plaça del Sol, 4; igualment ,una còpia de la dita alternativa s'ha dipositat en l'Ajuntament de Bétera, identificada com a programa d'actuació integrada SR-1 Bétera - alternativa tècnica.
  
Es fa constar, en aplicació de l'article 46.3 de la LRAU, que durant el termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic, en la Notaria de la senyora Eva Giménez Moreno per a obtindre informació, pels procediments legals, sobre els documents protocol·litzats.
  
Del mateix mode es fa constar que es podran consultar en l'Ajuntament de Bétera, en horari d'atenció al públic, les actuacions derivades de la documentació depositada en aquest i presentar-hi, per a la seua incorporació a aquesta, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Aquest anunci es publica als efectes que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells amb el domicili fiscal desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, aquesta no ha sigut possible. Cosa que se'ls comunica mitjançant aquest avís als efectes oportuns.